Diari Oficial de la Generalitat Valenciana


Sumari del DOGV 9376, del 06-07-2022 (2022/6344)

RESOLUCIÓ de 28 de juny de 2022, de la Conselleria d'Educació, Cultura i Esport, de concessió de subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6344


Data del document
:   28-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 28 de juny de 2022, de la Conselleria d'Educació, Cultura i Esport, de concessió de subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori. [2022/6344]  
Per la Resolució de 21 de març de 2022, de la Conselleria d'Educació, Cultura i Esport (DOGV 9304, 23.03.2022), es convoquen per al 2022 les subvencions per a actuacions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori.  
Consta acreditat que existeix consignació pressupostària suficient en l'aplicació 85.13.14.555.11.3, línia S8227000 de la Llei de Pressupostos de la Generalitat per a l'exercici 2022, per a la recuperació de les construccions de pedra seca.  
Finalitzat el termini de presentació de sol·licituds, acompanyades de la corresponent documentació, es reuneix la comissió de valoració prevista en l'article 7 de l'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018), per la qual s'estableixen les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori, i es procedeix a la valoració de les sol·licituds d'acord amb els criteris d'atorgament, selecció i valoració previstos en l'article 9 de l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'Ordre 17/2018 (DOGV 8815, 19.05.2020), i a l'emissió de l'informe en el qual es concreta el resultat de la valoració, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Per tot això, vists l'informe de la comissió tècnica de valoració, en el qual es concreten els resultats de l'avaluació de les sol·licituds; l'informe de l'òrgan instructor, de data 9 de juny de 2022, en el qual es constata que les persones beneficiàries compleixen tots els requisits per a accedir a les subvencions, i la proposta definitiva de resolució. Per tot això, en compliment del que es preveu en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, així com en l'article 10 de l'Ordre 17/2018, de 9 de maig, i de conformitat amb el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport i la delegació de competències establida en el resol quart apartat primer de la Resolució de 13 d'abril de 2022 (DOGV 9328, 29.04.2022), del conseller d'Educació, Cultura i Esport, sobre delegació de competències en determinats òrgans, en la qual es delega en la persona titular de la direcció general dins del seu àmbit competencial, els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, que fan referència a la gestió de les transferències corrents i de capital, resolc:  
  
  
  
Primer  
Concedir les subvencions per l'import total de 399.083,45 euros amb càrrec a la línia de subvenció S8227000, capítol VII, del programa 454.10, per a ajudes per a la catalogació de béns immobles de pedra seca, així com per a la promoció, recuperació, manteniment, conservació i protecció de l'arquitectura de la pedra seca al nostre territori dels pressupostos de l'exercici 2022, als sol·licitants que figuren en l'annex I-A i en l'annex I-B.  
  
Segon  
Desestimar les sol·licituds que figuren en l'annex II-A i en l'annex II-B pels motius que s'especifiquen en cada cas.  
  
Tercer  
Incloure en l'annex II-A i en l'annex II-B, de conformitat amb l'ordre de prelació establit per la comissió de valoració en el seu informe en el qual es concreta el resultat de l'avaluació efectuada, una relació ordenada de totes les sol·licituds que, complint les condicions administratives i tècniques establides en les bases reguladores per a adquirir la condició de beneficiari, no hagen sigut estimades per depassar-se la quantia màxima de crèdit fixat en la convocatòria, amb indicació de la puntuació atorgada a cadascuna d'aquestes en funció dels criteris de valoració previstos en aquesta.  
  
Quart  
Els redactors dels inventaris subvencionats, en el termini d'un mes a partir del lliurament de la documentació justificativa de l'execució dels treballs, i a partir de les fitxes redactades segons les instruccions de l'annex III, que van ser publicades en la Resolució de 21 de març de 2022, hauran d'incorporar els elements inventariats a l'aplicació existent en el següent enllaç https://inmuebles.edu.gva.es. Per això, se'ls facilitarà des del Servei de Patrimoni Cultural, de la Conselleria d'Educació, Cultura i Esport, la corresponent identificació i clau d'accés, a les quals s'accedirà sempre mitjançant certificat digital.  
  
Cinqué  
La publicació d'aquesta resolució tindrà efectes de notificació, d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat Valenciana.  
  
  
Sisé  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, els corresponen com a entitat pública.  
2. Les entitats privades beneficiàries de la subvenció hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana, recollides en l'article 3 de la Llei 1/2022, en una quantia superior a 50.000 euros.  
c) Las ajudes o subvencions percebudes representen almenys el 40 % del total dels seus ingressos anuals, sempre que arriben, com a mínim, a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en els apartats anteriors, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària perquè aquesta complisca les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment, sense que aquest haja sigut atés, l'òrgan que ha realitzat el requeriment podrà acordar, previ advertiment i audiència a la persona interessada, la imposició de multes coercitives en els termes previstos en l'article 5 de la Llei 1/2022.  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Seté  
Les persones beneficiàries d'aquestes subvencions hauran de complir les obligacions establides en l'article 13 de l'Ordre 17/2018, de 9 de maig. S'ha de recordar que les actuacions han de seguir les pautes de la construcció tradicional de la pedra seca, tal com descriu l'Ordre 73/2016, de 18 de novembre, de la Conselleria de Educació, Investigació, Cultura i Esport, per la qual es declara bé de rellevància local immaterial la tècnica constructiva tradicional de la pedra seca a la Comunitat Valenciana.  
  
Huité  
La no-execució de l'actuació completa segons la documentació aportada podrà donar lloc a la pèrdua de la subvenció o la minoració, si és el cas, de la part proporcional al treball executat segons l'informe del tècnic representant de l'Administració, amb audiència prèvia, en tots dos casos, de la persona interessada.  
  
Nové  
1. El termini de presentació de la documentació justificativa de la subvenció serà realitzada per les persones beneficiàries amb anterioritat al 15 de novembre de 2022, establida en el resolc desé de la Resolució de 21 de març de 2022, per la qual es convoquen per al 2022 les subvencions per a la catalogació de béns immobles de pedra seca, així com per a promoure la recuperació, manteniment, conservació i protecció de l'arquitectura de la pedra seca al nostre territori.  
  
2. El pagament de les subvencions es farà efectiu una vegada realitzada i justificada l'actuació de conformitat amb l'article 15 de l'Ordre 17/2018, de 9 de maig; el resolc desé de la Resolució de 21 de març de 2022; i la Llei 1/2015, de 6 de febrer, d'hisenda pública, sector públic instrumental i subvencions. Així mateix, hauran d'acreditar-se en la justificació l'import, procedència i aplicació dels fons propis o altres subvencions o recursos amb els quals hagen sigut finançades les activitats subvencionades.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant els òrgans que s'indiquen a continuació:  
- El recurs de reposició s'haurà d'interposar davant la consellera d'Educació, Cultura i Esport en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
- El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 28 de juny de 2022.- La directora general de Cultura i Patrimoni (p. d. R 13.04.2022; DOGV 9328, 29.04.2022): Carmen Amoraga Toledo.